
ŠAKIŲ RAJONO SAVIVALDYBĖS KOORDINUOTAI TEIKIAMŲ ŠVIETIMO
PAGALBOS, SOCIALINIŲ IR SVEIKATOS PRIEŽIŪROS PASLAUGŲ PLĖTROS 2024-
2026 M. PLANAS
I. [bookmark: bookmark5][bookmark: bookmark3][bookmark: bookmark4][bookmark: bookmark6]BENDROSIOS NUOSTATOS
Šakių rajono savivaldybės 2018-2024 metų strateginiame plėtros plane yra patvirtintos priemonės: Sudaryti sąlygas visiems ikimokyklinio amžiaus vaikams lankyti ikimokyklines įstaigas; Jaunimo politikos įgyvendinimas; Socialinę atskirtį patiriančių asmenų integracijos didinimas; Kompleksinė, kokybiška ir visiems prieinama socialinė pagalba; Vykdyti tarpinstitucinį bendradarbiavimą teikiant koordinuotą pagalbą vaikui ir šeimai.
Lietuvos Respublikos švietimo įstatymo 23 straipsnio 3.2 papunktis bei Savivaldybės bendro darbo su šeimomis organizavimo ir koordinavimo rekomendacijų, patvirtintų Lietuvos Respublikos socialinės apsaugos ir darbo ministro, Lietuvos Respublikos sveikatos apsaugos ministro, Lietuvos Respublikos švietimo ir mokslo ministro, Lietuvos Respublikos vidaus reikalų ministro 2018 m. rugpjūčio 18 d. įsakymu Nr. A1-428/V-894/V-691/1V-579 „Dėl Savivaldybės bendro darbo su šeimomis organizavimo ir koordinavimo rekomendacijų patvirtinimo“, 14 punktas ir Šakių rajono savivaldybės bendro darbo su šeimomis organizavimo ir koordinavimo tvarkos aprašo, patvirtinto Šakių rajono savivaldybės mero 2023 m. liepos 31 d. potvarkiu Nr. MT-142 „Dėl Šakių rajono savivaldybės bendro darbo su šeimomis organizavimo ir koordinavimo tvarkos aprašo patvirtinimo“, 11.2 papunktis įpareigoja Šakių rajono savivaldybę rengti ir tvirtinti Koordinuotai teikiamų švietimo pagalbos, socialinių ir sveikatos priežiūros paslaugų plėtros planą (toliau - Paslaugų plėtros planą).
Rengiant Paslaugų plėtros planą atlikta Šakių rajono savivaldybės teikiamų švietimo pagalbos, socialinių ir sveikatos priežiūros paslaugų esamos būklės analizė (atsižvelgiant į Lietuvos Respublikos Vyriausybės 2019 m. birželio 19 d. nutarimą Nr. 618 „Dėl Bazinio paslaugų šeimai paketo patvirtinimo“, suformuluoti tikslai, uždaviniai bei priemonės.
II. [bookmark: bookmark9][bookmark: bookmark10][bookmark: bookmark7][bookmark: bookmark8]ESAMOS BŪKLĖS ANALIZĖ
1. Savivaldybės socialinės, ekonominės ir demografinės
 situacijos įvertinimas

Šakių rajono savivaldybės (toliau – Šakių rajonas) teritorija, viena iš penkių Marijampolės apskrities savivaldybių, yra pietvakarinėje Lietuvos dalyje – šiaurinėje Sūduvos krašto dalyje, prie sienos su Kaliningrado sritimi. Šakių rajono teritorija – 1 453 km2, tai didžiausia Marijampolės apskrities savivaldybė, kurią sudaro 3 miestai – Kudirkos Naumiestis, Gelgaudiškis, Šakiai, 8 miesteliai – Barzdai, Griškabūdis, Kriūkai, Lekėčiai, Lukšiai, Sintautai, Žemoji Panemunė ir Žvirgždaičiai, 533 kaimai. Šakių rajone yra 14 seniūnijų.
Numatytą socialinių paslaugų plane Šakių rajono socialinės, ekonominės ir demografinės būklės rodiklių kaitos dinamiką, galima apžvelgti šių dienų aktualijas, kurios daro įtaką vertinant ir numatant konkrečias socialinių paslaugų teikimo kryptis.
0. Vidutinis metinis gyventojų skaičius, kaita ir sudėtis 
1 lentelė. Gyventojų skaičius ir pasiskirstymas proc. pagal gyvenamą vietą, metų pradžioje 
	
	2022 m. pradžioje 
	2023 m. pradžioje
	2024 m. pradžioje*

	Šakių rajone
	26 318
	25 973
	25 603

	Mieste 
	8 268 (31 %)
	8 226 (32 %)
	8 149 (32 %)

	Kaime
	18 050 (69 %)
	17 747 (68 %)
	17 454 (68 %)


	* Išankstiniai duomenys. Šaltinis. Valstybės duomenų agentūra, 2024-01-30 www.stat.gov.lt 
Valstybės duomenų agentūros duomenimis, Šakių rajono gyventojų skaičius 2022-2024 m. laikotarpyje turi mažėjimo tendenciją. Šakių rajone didžioji dalis gyventojų gyvena kaimiškose vietovėse. Preliminariais 2024 m. duomenimis Šakių rajone, mieste gyvena – 32 proc., kaime – 68 proc. gyventojų, todėl įstaigų ir organizacijų, kurios teikia socialines paslaugas, dėmesys yra orientuotas į kaimo ir atokiose vietovėse gyvenančių asmenų socialinę integraciją ir paslaugų prieinamumą. Atsižvelgiant į Lietuvos Respublikos gyventojų pasiskirstymą, pastebima priešprieša su Šakių rajonu – miestuose gyvena didesnė dalis gyventojų nei kaimuose (mieste – 69 proc., kaime – 31 proc.).
Apžvelgus Šakių rajono savivaldybės teritorijoje švietimo sistemą, kurioje veikia 4 gimnazijos, 4 pagrindinės mokyklos, 1 mokykla – daugiafunkcis centras, „Šaltinio“ ugdymo centras, švietimo pagalbos tarnyba, meno mokykla bei jaunimo kūrybos ir sporto centras. 2024 m. „Šaltinio“ ugdymo centras tapo regiono centru, teikiančiu konsultacijas vaikams dėl elgesio ir emocijų sutrikimo. Rajono mokyklose mokosi 2700 mokinių. Ikimokyklinio  ugdymo grupes lanko 94 procentai mažųjų rajono gyventojų. Ikimokyklinį ugdymą gali gauti visi vaikai, nes poreikiai tenkinami visų norinčiųjų. Rajono švietimo įstaigose yra 12,25 etato psichologo, socialinio pedagogo – 12 etatų, logopedo – 11,5 etato, specialiojo pedagogo – 6,75 etato, mokytojo padėjėjo – 32,75 etato. Visi šie etatai užpildyti specialistais. Tendencijos rajone nėra džiuginančios: mokinių mažėja, o mokinių turinčių specialiųjų ugdymosi poreikių – didėja. 

0. [bookmark: bookmark11][bookmark: bookmark12][bookmark: bookmark13]Teisės pažeidimų, narkotinių ir psichotropinių medžiagų vartojimo, smurto, nusikalstamumo, kitų socialinės rizikos veiksnių stebėsena
Informatikos ir ryšių departamento duomenimis, Šakių rajone ištirta: 2021 m. – 259, 2022 m. – 231, 2023 m.  – 233 nusikalstamos veikos. 2021 – 2023 m. laikotarpiu pastebima nusikalstamų veikų mažėjimo tendencija.
	Rodikliai
	2021 m.
	2022 m.
	2023 m.

	Ištirta nusikalstamų veikų
	259
	231
	233

	Ištirta nusikalstamų veikų padarytų nepilnamečių arba jiems dalyvaujant
	8
	12
	6

	
	
	
	


2 lentelė. 2024-05-30 www.ird.lt  

Vadovaujantis Lietuvos Respublikos administracinių nusižengimų kodekso 6 straipsnio 2 dalimi, kurioje įvirtinta viena iš nuostatų, kad  nepilnametis padaręs administracinio nusižengimo požymių turinčią veiką, kuris iki šios veikos padarymo nebuvo sukakę šešiolikos metų, atlikus tyrimą, informacija apie šią veiką ir ją padariusį nepilnametį turi būti perduota savivaldybės administracijos direktoriui. Nuo 2023 m. sausio 1 d. Marijampolės AVPK Šakių rajono PK Savivaldybės administracijos direktoriui perdavė informaciją apie 68 nepilnamečių administracinio nusižengimo ar baudžiamojo nusikaltimo požymių turinčias veikas (nepilnamečių nusižengimai kartojasi). 15 iš jų buvo pateikti prašymai dėl minimalios priežiūros taikymo, siekiant teigiamų elgesio pokyčių vaikų elgesyje. Prašymų dėl vidutinės priežiūros priemonių taikymo pateikta nebuvo. Iš 68 nepilnamečių 47 vaikams nustatytas vienkartinis nusižengimas. Nepilnamečių nusižengimai/ nusikaltimai pagal pobūdį: alkoholinių gėrimų vartojimas, vairavimas transporto priemonę be teisės įgijęs ją vairuoti KET pažeidimas, vagystė, svetimo turto pasisavinimas, viešosios tvarkos pažeidimas, chuliganiškas elgesys, svetimo turto sugadinimas, sunaikinimas.
Pasikartojantis du kartus per kalendorinius metus socialiai nepageidaujamas nepilnamečio elgesys (veikos), kurios numatytos LR administracinių nusižengimų ir LR baudžiamajame kodekse, svarstomas Vaiko gerovės komisijos posėdyje. Iš pateiktų 2023 m. duomenų matyti, kad nepilnamečiai iki šešiolikos metų  amžiaus patekę į teisėsaugos akiratį, 70 proc. per kalendorinius metus padaro vieną nusižengimą/nusikaltimą, likusieji 30 proc. kartoja, ko eigoje yra taikytinos minimalios priežiūros priemonės ir atitinkamai vaiko atstovams skiriamos koordinuotai teikiamos paslaugos.
2023 m. buvo organizuoti 7 Šakių rajono savivaldybės Vaiko gerovės komisijos posėdžiai dėl minimalios priežiūros priemonių teikimo ir koordinuotai teikiamos pagalbos vaikui ir šeimai, privalomo ikimokyklinio ugdymo nustatymo ir skyrimo. Posėdžiuose buvo svarstomi 25 klausimai ir priimti sprendimai: 10 vaikų paskirtos minimalios priežiūros priemonės kartu skiriant vaiko atstovams pagal įstatymą koordinuotai teikiamas paslaugas. Savivaldybės mero potvarkiu buvo paskirtos šios minimalios priežiūros priemonės: socialinio pedagogo konsultacijos  - 2, psichologo - 9, vaikų ir paauglių psichiatro -1, įpareigojimą lankyti užimto būrelį - 4, įpareigojimą dalyvauti ankstyvosios intervencijos programoje-2, atlikti bendruomenei naudingą veiklą -1, tęsti mokymąsi toje pačioje ar kitoje bendrojo ugdymo mokykloje pagal švietimo programas - 3, gydytis psichikos ir elgesio sutrikimus dėl psichoaktyvių medžiagų vartojimo - 2. Vaikui skiriamos viena ar kelios tarpusavyje suderintos minimalios priežiūros priemonės. Nagrinėjant pateiktus prašymus, dėl minimalios priežiūros priemonių taikymo – 5 prašymai atmesti, 4 šeimoms paskirtos koordinuotai teikiamos paslaugos, 5 vaikams nustatytas ir paskirtas privalomas ikimokyklinis ugdymas.  
Pastebėta, kad vaikai labiau linkę nusižengti/nusikalsti tie, kurie auga šeimose, patiriančiose socialinę riziką. Iš 68 gautų pranešimų apie nepilnamečius, surinkus reikalingą informaciją, dėl pagalbos vaikui ir jo šeimai poreikio nustatymo, paaiškėjo kad 31 vaikui (45 proc.) jų šeimoms taikoma atvejo vadyba, teikiamos socialinės paslaugos, arba vaikas auga globoje (2 atvejai). Galima teigti, kad ryšys tarp šeimoje patiriančią socialinę rizika, kurioje vyrauja socialiniai, ekonominiai, psichologiniai sunkumai turi tiesioginį  ryšį ir įtaką vaiko elgesiui, jo adaptacijai socialinėje aplinkoje, ypatingai išryškėjančiais tam tikrais vaiko raidos etapais. Tai tik pagrindžia, kad ankstyva prevencija ir savalaikė pagalba šeimai,  gali padėti  užkirsti kelia tęstinėms problemoms.
2024 m. vasario 2 d. mero potvarkiu Nr. MT-42 buvo patvirtintas Šakių rajono ugdymo įstaigų darbuotojų veiksmų, įtarus mokinį vartojus arba turint psichoaktyvių medžiagų, organizavimo tvarkos aprašas. Šiuo tikslu stiprinant tarpinstitucinį bendradarbiavimą bei derinant institucijų veiksmų suderinamumą, siekiant  valdyti ir tinkamai reaguoti  į ugdymo įstaigose mokinių, rūkančių elektronines cigaretes ar vartojančių kitas psichiką veikiančias medžiagas. Parengtos aiškios mokinių daiktų tikrinimo, paėmimo, aplinkybės, informacijos perdavimas bei tėvų atsakomybės. Prevencijos tikslu Šakių rajono visuomenės sveikatos biuras vykdo psichoaktyviųjų medžiagų vartojimo ankstyvosios intervencijos programa. Ši programa yra pagalbos priemonė, skirta eksperimentuojantiems ar nereguliariai vartojantiems psichoaktyviąsias medžiagas (išskyrus tabaką) jaunuoliams (14-21 m.). 2023 m. buvo organizuoti 6 užsiėmimai ankstyvosios intervencijos programos užsiėmimai, vieno jų trukmė 2 val. (iš viso programos trukmė – 8 val.). Programą pradėjo ir baigė 9 asmenys.
Tarpinstitucinio bendradarbiavimo koordinatorė kartu su Savivaldybės Vaiko gerovės komisija nagrinėjo informaciją apie nepilnametį ir jo padarytą atitinkamų požymių turinčią veiką, vadovaudamiesi Vaiko minimalios ir vidutinės priežiūros įstatyme įtvirtintų principų: priimant sprendimus ar atliekant bet kokius veiksmus, susijusiais su vaiku, laikomasi geriausių  vaiko interesų prioritetiškumo, vaiko dalyvavimo priimat su juo susijusius sprendimus, atsižvelgiant į vaiko amžių, brandą, fizines ir psichines savybes, socialinės aplinkos ir kitas svarbias ypatybes. Organizuoti 4 tarpinstituciniai susitikimai dėl smurtaujančių paauglių elgesio, pasikartojančių daromų nusižengimų/ nusikaltimų su ugdymo įstaigos vadovais, policijos, probacijos atstovais.

III. JAUNUOLIŲ UŽIMTUMAS ATVIROSE JAUNIMO ERDVĖSE

Atviras darbas su jaunimu – jaunimo darbuotojų teikiama paslauga, siekiant ugdyti jaunų žmonių asmenines ir socialines kompetencijas, padėti jiems aktyviai įsitraukti į bendruomeninius ir visuomeninius procesus, lanksčiai ir konstruktyviai reaguoti į jauno žmogaus gyvenimo pokyčius. Jaunimas motyvuojamas dalyvauti jo interesus atitinkančioje veikloje, skatinamas tobulėti, ugdyti verslumą ir darbo rinkai reikalingus įgūdžius. Socialinių paslaugų centro atviras jaunimo centras suteikia saugią laisvalaikio praleidimo erdvę, sudaro galimybę užsiimti prasminga veikla. Atvirame jaunimo centre organizuojamas saugus laisvalaikis saviraiškos erdvės nerandantiems jauniems žmonėms, siekiant palengvinti jų integraciją į jų gyvenamąją aplinką, taip pat vykdoma vaiko minimalios priežiūros priemonė. Per 2023 m. į Atviro jaunimo centro veiklą įsitraukė apie 650 jaunų žmonių ir savanoriavo 10 jaunuolių. Atviras jaunimo centras 2023 m. vykdė Socialinės apsaugos ir darbo ministerijos Jaunimo reikalų agentūros finansuotus projektus – „Laisvas būti 2023“ ir „Mobilus darbas Šakių rajone 2023“ – mobilus darbas su jaunimu buvo teikiamas 3 Šakių rajono seniūnijose (Slavikų sen., Kidulių sen., Kudirkos Naumiesčio sen.) bei Savivaldybės administracijos finansuojamą projektą „Mobilaus darbo su jaunimu organizavimas Šakių rajone 2023 metais“ – mobilus darbas su jaunimu buvo teikiamas 3 Šakių rajono seniūnijose (Barzdų sen., Žvirgždaičių sen., Sintautų sen.);

3. lentelė. 2023 m. jaunimo darbuotojai suteikė paslaugų.
	Eil.
Nr.
	Veiklos rodiklis
	Veiklos rodiklių reikšmė

	1.
	Bendras lankytojų skaičius
	800

	2.
	Unikalių lankytojų skaičius
	650

	3.
	Iš unikalių lankytojų skaičiaus, mažiau 
galimybių turinčio jaunimo skaičius
	600

	4.
	Individualios konsultacijos
	40

	5.
	Susitikimai su jaunų žmonių tėvais, 
rūpintojais, globėjais, kitais atstovais
	40

	6.
	Jaunimo inicijuotos ir (ar) suorganizuotos 
veiklos
	4

	7.
	Organizacijos vykdomos viešinimo 
veiklos skirtos lankytojams pritraukti
	20

	8.
	Įgyvendintų projektų, į kuriuos buvo 
įtrauktas jaunimas 
	3

	9.
	Įvykdyti veiklų finansavimo projektai 
suma ir šaltiniai
	1.„Laisvas būti 2023“ (20 000 Eur finansuotas Jaunimo reikalų agentūros prie SADM);
2. „Mobilus darbas Šakių rajone 2023“ (20 000 Eur. finansuotas Jaunimo reikalų agentūros prie SADM);
3. „Mobilaus darbo su jaunimu organizavimas Šakių rajono savivaldybėje 2023 metais“. (18260 Eur. finansuotas Šakių rajono savivaldybės administracijos)  

	10.
	Padedant atviram jaunimo centrui įdarbinti jauni žmonės
	3



Atviras jaunimo centras 2023 m. įvykdė 2 Jaunimo reikalų agentūros prie SADM finansuotus projektus: „Laisvas būti 2023“ ir „Mobilus darbas Šakių rajone 2023“bei Šakių r. savivaldybės administracijos finansuotą projektą „Mobilaus darbo su jaunimu organizavimas Šakių rajono savivaldybėje 2023 metais“.

IV. SOCIALINĖS PASLAUGOS, ŠEIMOMS IR VAIKAMS

Šeimos, auginančios vaikus, susiduria su sunkumais tinkamai prižiūrėti ir ugdyti savo vaikus, spręsti tarpusavio santykių ir kitas šeimoje kylančias problemas. Šakių rajone gyvenančioms, socialinę riziką patiriančioms, šeimoms pagalbos procesus koordinuoja BĮ Šakių socialinių paslaugų centro. Paramos šeimai skyriaus 4 atvejo vadybininkės, kartu su jomis komandoje dirba 13 socialinių darbuotojų dirbančių su šeimomis. Šakių socialinių paslaugų centras teikia socialinę riziką patiriančioms šeimoms socialinių įgūdžių ugdymo ir atkūrimo paslaugas; vaikams, patiriantiems socialinę riziką, krizių įveikimo pagalba; moterims, nukentėjusioms nuo smurto artimoje aplinkoje, prekybos žmonėmis (esant poreikiui jos šeimos nariams, artimiesiems) teikiama psichosocialinė pagalba; moterims ir motinoms su vaikais, nukentėjusioms nuo smurto artimoje aplinkoje, prekybos žmonėmis, vaikams, kuriems pagal Lietuvos Respublikos Vaiko teisių apsaugos pagrindų įstatymą nustatytas apsaugos poreikis ir pritaikyta vaiko laikinosios priežiūros priemonė ir jų tėvams ar vienam iš jų; globėjams (rūpintojams), įvaikintojams, šeimynos steigėjams, dalyviams bei siekiantiems jais tapti teikiama pagalbos globėjams (rūpintojams) ir įvaikintojams paslauga; vaikams, likusiems be tėvų globos, teikiama trumpalaikė socialinė globa institucijoje arba budinčio globotojo šeimoje. Socialinių paslaugų centro Paramos šeimai skyriaus darbuotojai tarpininkauja šeimai padedant pasirinkti pagalbos priemones – psichologinę pagalbą, apgyvendinimą Krizių centre, vaikų dienos socialinės priežiūros paslaugas vaikų dienos centruose, gauti piniginę socialinę paramą, sveikatos priežiūros paslaugas ar kitą kompleksiškai teikiamą pagalbą. 
Per 2023 m. Socialinių paslaugų centro Paramos šeimai skyriaus darbuotojai socialinės priežiūros ir pagalbos paslaugas teikė 148 socialinę riziką patiriančioms šeimoms, kuriose gyveno 307 vaikai. 
Socialinių paslaugų centro krizių centre teikiama intensyvi krizių įveikimo pagalbos paslauga, t. y. socialinių įgūdžių ugdymo, palaikymo ir (ar) atkūrimo, pagalbos, kitų būtinųjų paslaugų (asmens higienos, buitinių ir kt.) suteikimas ir (ar) organizavimas asmeniui (šeimai), siekiant atkurti jo (jos) savarankiškumą, prarastus socialinius ryšius ir padėti integruotis į visuomenę, laikino pagyvendinimo, jei asmuo (šeima) dėl patirto smurto, prievartos, nustatyto vaiko apsaugos poreikio ar kitų priežasčių negali naudotis savo gyvenamąja vieta. 2023 m. intensyvios krizių įveikimo pagalbos paslaugas gavo 14 šeimų (21 vaikas), 4 asmenys, iš viso: 19 suaugusiųjų ir 21 vaikas. Per 2023 m. paslaugą gavo 40 paslaugų gavėjų.
Socialinių paslaugų centro globos centro pagrindinis veiklos tikslas – užtikrinti, kad visiems įvaikintiems vaikams, globėjų, nesusijusių giminystės ryšiais, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje. 2023 m. globos centro paslaugos buvo teikiamos 101 vaikui , iš kurių paslaugos buvo nutrauktos 21 vaikui ir pradėtos naujai teikti 13 vaikų.
 Nuo 2023 m. liepos 1 d. iki 2023 m. gruodžio 31 d. vykdytas Savivaldybės administracijos projektas, kurio tikslas – sudaryti palankias sąlygas visoms Šakių rajone gyvenančioms šeimoms gauti kompleksiškai teikiamas paslaugas, užtikrinti jų prieinamumą, siekiant įgalinti šeimą spręsti krizes ir vykdyti įsipareigojimus. 
Savivaldybės administracijos partneris šiame projekte, atliekantis bendruomeninių šeimos namų funkciją ir organizuojantis veiklas – VšĮ „Šakių šeimos centras“.
Nuo 2023 m. liepos 1 d iki 2023 gruodžio 31 d. Šakių rajono gyventojams nemokamai buvo teikiama – individualios konsultacijos, grupinės konsultacijos, savitarpio pagalbos grupių organizavimas ir vedimas asmenims, socialinių įgūdžių grupių vaikams ir paaugliams organizavimas ir vedimas, šeimos mediacija, šeimos konsultavimas asmens (šeimos) namuose, vaikų priežiūros paslauga, pavėžėjimo paslauga.
4 lentelė. Bendruomeninių šeimos namų teikiamos paslaugos, siektini bei pasiekti rodikliai iki 2024 m. sausio 1 d.
	Nr.
	Veikla
	Matavimo vnt.
	Siekiama
 (iki 2025 m.)
	Pasiekta 
(iki 2024 m. sausio 1 d.)

	1.
	Individualios konsultacijos
	asmenys
	960
	240

	2.
	Grupinės konsultacijos
	asmenys
	1520
	280

	3.
	Savitarpio pagalbos grupių organizavimas ir vedimas asmenims
	asmenys
	1480
	178

	4.
	Socialinių įgūdžių grupių vaikams ir paaugliams organizavimas ir vedimas
	asmenys
	1160
	216

	5.
	Šeimos mediacija
	asmenys
	96
	30

	6.
	Šeimos konsultavimas asmens (šeimos) namuose
	asmenys
	120
	16

	7.
	Vaikų priežiūros paslauga
	asmenys
	54
	27

	8.
	Pavėžėjimo paslauga
	asmenys
	36
	18


Šaltinis. Bendruomenių šeimos namų informacija, 2024-05-30

5 lentelė.
	3.
	Socialinės paslaugos vaikams (jų šeimoms) 
	Gavėjų skaičius, tenkantis 1 000 vaikų savivaldybėje

	3.1.
	Socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra) 
	50
	56
	86,5

	3.2.
	Vaikų dienos socialinė priežiūra 
	23
	26
	92,1

	3.3.
	Intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra)
	3
	5
	7,9

	3.4.
	Socialinių paslaugų gavėjų – vaikų – skaičius, tenkantis 1 000 vaikų savivaldybėje, iš viso:
	76
	87
	186,5



6 lentelė.
	Socialinės paslaugos likusiems be tėvų globos vaikams (jų šeimoms)
	Gavėjų skaičius, tenkantis 1 000 vaikų, kuriems nustatyta globa (rūpyba), savivaldybėje

	Pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą)
	500
	700
	1154

	Ilgalaikė (trumpalaikė) socialinė globa:

	šeimynose
	60
	65
	1308

	bendruomeniniuose vaikų globos namuose
	120
	130
	692,3

	Socialinių paslaugų gavėjų – likusių be tėvų globos vaikų – skaičius, tenkantis 1 000 vaikų, kuriems nustatyta globa (rūpyba), savivaldybėje, iš viso:
	680
	895
	3154,3



Palyginus Lietuvos Respublikos mastu nustatytus socialinių paslaugų išvystymo normatyvus su apskaičiuotais rodikliais Šakių rajone, galima daryti išvadą, kad Šakių rajone:
1. Socialinės paslaugos vaikams t. y. socialinių įgūdžių ugdymas, palaikymas ir (ar) atkūrimas) asmens (šeimos) namuose (gavėjai – vaikai, kurių šeimoms teikiama socialinė priežiūra, vaikų dienos socialinė priežiūra, intensyvi krizių įveikimo pagalba (krizių centre, laikino apgyvendinimo įstaigoje šeimoms, turinčioms vaikų, savarankiško gyvenimo namuose, kitose socialinių paslaugų įstaigose) (gavėjai – vaikai, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra teikiamos didesniais mastais negu nustatyti minimalūs socialinių paslaugų išvystymo normatyvai. 
2. Socialinės paslaugos likusiems be tėvų globos vaikams. T. y. pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti (gavėjai – vaikai, kurių globėjai (rūpintojai), budintys globotojai, įtėviai ir šeimynų dalyviai gauna pagalbą, ilgalaikė (trumpalaikė) socialinė globa šeimynose, ilgalaikė (trumpalaikė) socialinė globa bendruomeniniuose vaikų globos namuose, teikiamos didesniais mastais negu nustatyti minimalūs socialinių paslaugų išvystymo normatyvai.
Šakių rajone taip pat veikia VšĮ Šakių Diakonija (toliau – Šakių Diakonija) tai ne pelno siekianti organizacija, veikianti socialinėje srityje ir yra sudėtinė socialinės globos ir švietimo sistemos grandis. Čia įkurdinami našlaičiai ir likę be tėvų globos vaikai, taip pat gali būti įkurdinami vaikai, laikinai likę be tėvų globos (abiem tėvams ar vieninteliam iš turimų tėvų susirgus), vaikai iš socialiai remtinų šeimų, kuriose neužtikrinamos tinkamos vaikų gyvenimo ir ugdymo sąlygos. 
Šakių Diakonijos tikslas – teikti stacionarias socialines, mokymo, ugdymo, buitines, kultūrines bei sporto paslaugas vaikams (našlaičiams, tėvų globos netekusiems, probleminių šeimų vaikams). 
Šakių Diakonija teikia ilgalaikės/trumpalaikės socialinės globos paslaugas. Per 2023 m. paslauga suteikta 9 Šakių rajono vaikams.
Daug iššūkių šeimos patiria vykstant skyrybų procesui ar pasibaigus skyryboms. Ypatingai tėvų skyrybų metu kenčia vaikai, kas pastebima jų pasikeitusiame elgesyje, nevaldomose emocijose. Tiek vaikams, tiek jų šeimoms reikalinga pagalba. 2023 metais mediacijos paslaugomis per kompleksines paslaugas pasinaudojo 30 asmenys. Analizuojant duomenis, pastebime, jog didėjant besiskiriančių tėvų skaičiui, pagalbos poreikis vaikams ir jų tėvams didėja. Pagalbos vaikams ir institucijų bendradarbiavimo galimybės buvo aptartos 3 tarpinstituciniuose posėdžiuose. Suorganizuoti susitikimai su Šakių rajono švietimo pagalbos tarnyba, psichologais,  vaiko teisių apsaugos specialistais, atvejo vadybininkais darbuotojais, dirbančiais nevyriausybiniame sektoriuje dėl paslaugų vaikams tėvų skyrybų procese.


V. PAGALBA VAIKAMS, TURINTIEMS NEGALIA

Lietuvos Respublikos socialinės apsaugos ir darbo ministerijos (toliau – Socialinės apsaugos ir darbo ministerija) oficialiais duomenimis, Šakių rajone 2023 m. gyveno 2 873 neįgalūs asmenys, iš jų 1 726 darbingo amžiaus, 135 - neįgalūs vaikai. Šakių rajone intelekto sutrikimą turinčių vaikų/mokinių nuo 3 iki 21 m. ugdymas  vykdomas pagal individualizuotas bendrąsias programas  Gelgaudiškio „Šaltinio“ ugdymo centre. 2023 m. buvo ugdomi 82 vaikai. Ugdymo centras  nuo 2023 m. konsultuoja Pagėgių, Tauragės rajono, Jurbarko rajono, Raseinių rajono, Šakių, Kazlų Rūdos, Vilkaviškio rajono savivaldybės, Marijampolės, Kalvarijos, bendrojo ugdymo įstaigų mokinių, juos ugdančių pedagogų ir pagalbos mokiniui specialistų bei mokinių tėvų/globėjų/rūpintojų specialiųjų ugdymosi poreikių  turinčių mokinių ugdymo(si) klausimais. Vykdomos mobilios komandos konsultacijos mokyklose, konsultuoti 9 vaikai/mokiniai iš 7 ugdymo įstaigų. Teikiamos trumpalaikės konsultacijos, 2023 m. suteikta 15 konsultacijų, konsultuoti 36 vaikai/mokiniai, teikiant psichologo, kineziterapeuto, sensorikos lavinimo specialistų, specialiųjų pedagogų, logopedų konsultacijas. Socialinių paslaugų skyriaus teikiamos socialinės, sveikatos priežiūros, reabilitacijos  paslaugos Šakių rajono neįgaliesiems, turintiems intelekto negalią ir jų šeimoms, organizuojant dienos užimtumą. Skyrių lanko 14 neįgaliųjų. Įsteigtos socialinės dirbtuvės, tai socialinės priežiūros paslauga, kurios teikimo metu ugdomi asmenų su psichikos ir (ar) intelekto negalia darbiniai, socialiniai ir savarankiškumo įgūdžiai. Socialinių dirbtuvių veikloje dalyvauja 8 asmenys.
2023-2027 metais įgyvendinami projektai
1. Regioninio įtraukties švietime centro įkūrimas Gelgaudiškio „Šaltinio“ ugdymo centre.
2. Perėjimas nuo institucinės globos prie bendruomeninių paslaugų Sostinės regione, Vidurio ir vakarų Lietuvos regione.
3. Skaitmeninio ugdymo turinio kūrimas ir diegimas.
4. Specialiosios mokymo priemonės. Jų pritaikymas, atsižvelgiant į mokinių specialiuosius ugdymo(si) poreikius.
5. Specialiųjų mokymosi priemonių ir ugdymui skirtų techninės pagalbos priemonių įsigijimas.
Prevencinė veikla: 
2023 metais psichoaktyvių medžiagų vartojimo prevencijos įgyvendinimui pasirinktos prevencinės programos „Įveikime kartu“, „Gyvenk sveikai“. Prevencinė programa skirta Centro mokinių bendruomenės tarpusavio santykių gerinimui, prasmingam laisvalaikio užimtumui, kurios metu siekiama suteikti žinių apie sveikos gyvensenos įgūdžius, elgesio, bendravimo kultūrą.  Įstaigoje organizuojami Vaiko gerovės komisijos posėdžiai. Per 2023 metus suorganizuota 17 Vaiko gerovės komisijos posėdžių, kuriuose nagrinėti 18 mokinių nepageidaujamo elgesio klausimai, naujai atvykusių mokinių ir adaptacijos dalykinėje sistemoje, mokymosi būdų, pagalbų mokiniams teikimo klausimais.

VI. VAIKŲ DIENOS CENTRAI

Akredituotas vaikų dienos socialinės priežiūros paslaugas 2023 m. teikė 11 įstaigų/organizacijų, turinčių teisę teikti akredituotą vaikų dienos socialinę priežiūrą. Vaikų dienos centruose teiktos šios paslaugos: informavimo, konsultavimo, tarpininkavimo, sociokultūrinės – pamokų ruoša, meninių įgūdžių lavinimo užsiėmimai, muzikos užsiėmimai, mąstymą lavinantys žaidimai, teminės diskusijos, šventiniai renginiai, išvykos, ekskursijos, fizinį aktyvumą skatinantys užsiėmimai, prevencinių, edukacinių filmų peržiūra ir aptarimas, dienos stovyklos, skaityklos/bibliotekos paslaugos.
Per 2023 m. Šakių rajono vaikų dienos centruose akredituotą vaikų dienos socialinės priežiūros paslaugą gavo – 260 vaikų.

VII. ŠVIETIMO PAGALBOS PASLAUGOS

Švietimo pagalbos tikslas – padidinti švietimo veiksmingumą, pagalbos gavėjai – mokiniai, tėvai (globėjai, rūpintojai), mokytojai ir švietimo tiekėjai. Švietimo dokumentai reglamentuoja sveiką ir saugią ugdymosi aplinką, kurią privalo užtikrinti visi mokyklos bendruomenės nariai kartu su specialistais, teikiančiais švietimo pagalbą. Pagalba ypač svarbi specialiųjų ugdymosi poreikių turintiems mokiniams, tikslingas pagalbos užtikrinimas yra vienas iš šių mokinių ugdymo kokybės veiksnių. Svarbu atsižvelgti į individualius mokinio gebėjimus ir juos plėtoti organizuojant psichologinę, specialiąją pedagoginę, socialinę pedagoginę ir specialią pagalbą, kurios yra sudėtinės švietimo pagalbos dalys. 
Pagalbą mokykloms ir mokytojams teikia psichologinės, specialiosios, socialinės pedagoginės pagalbos tiekėjai, kvalifikacijos tobulinimo, visuomenės sveikatos priežiūros specialistai ir kt. 
Švietimo pagalbos poreikį mokiniui nustato mokyklos vaiko gerovės komisija, Šakių rajono švietimo pagalbos tarnyba. Vaiko gerovės komisijai nustačius, kad mokiniui tikslinga pritaikyti ugdymo programas, taip pat skirti specialųjį ugdymą, mokyklos Vaiko gerovės komisija (tėvams sutikus) kreipiasi į Šakių rajono švietimo pagalbos tarnybą. 
Švietimo pagalbos teikėjai mokyklose yra psichologai, specialieji pedagogai, logopedai, socialiniai pedagogai, pagalbos specialistai. Tik kompleksinė pagalba mokiniams, apimanti visos mokyklos bendruomenės įvairių specialistų pastangas, gali garantuoti  ugdymo veiksmingumą.
Pagalbos teikimo sistemoje labai svarbus vaidmuo tenka Šakių rajono švietimo pagalbos tarnybai, kuri ne tik atlieka kompleksinį pirminį ar pakartotinį mokinio vertinimą, bet ir  teikia rekomendacijas dėl ugdymo programos pritaikymo, specialiųjų mokymo ir techninės pagalbos priemonių, pagalbos specialistų poreikio, aplinkos pritaikymo, konsultuoja mokyklų vaiko gerovės komisijos narius, mokytojus, tėvus, organizuoja kvalifikacijos tobulinimo renginius įvairiais aktualiais specialiosios pedagoginės pagalbos teikimo klausimais, teikia planingą pagalbą mokykloms, kurios neturi pagalbos specialistų ir kt. Švietimo pagalbos tarnybos teikiamos paslaugos būtų sistemingesnės ir veiksmingesnės, tarnyba galėtų pasiūlyti didesnį paslaugų spektrą, jeigu turėtų savo transporto priemonę. Kadangi dauguma rajono mokyklų šiuo metu neturi psichologų, būtų tikslinga Švietimo pagalbos tarnybai skirti dar vieną psichologo pareigybę, visos mokyklos galėtų gauti sistemingesnę psichologo paslaugą, nes dėl žmogiškųjų resursų trūkumo vienas darbuotojas to atlikti negali. 
Tarnyba taip pat plėtoja Šakių rajono savivaldybės neformaliojo suaugusiųjų švietimo ir tęstinio mokymosi teikėjų bendradarbiavimą ir socialinę partnerystę. 
Mokyklos susiduria su įvairiomis mokinių problemomis: bendravimo su bendraamžiais ir mokytojais, pamokų nelankymo, destruktyvaus elgesio, žodine agresija, sumažėjusia mokymosi motyvacija, pasitaikančiomis patyčiomis, tabako, alkoholio vartojimu ir kt. Prireikia pastiprinimo ir teikiant specialiąją pedagoginę pagalbą. Atsiranda problemos ir situacijos, kurių išspręsti savo jėgomis mokykla yra nepajėgi. Organizuojami išplėstiniai Vaiko gerovės komisijos posėdžiai, išplėstiniai pasitarimai su švietimo skyriaus, mokyklų ir Švietimo pagalbos tarnybos specialistais. Ne vieną atvejį pavyko aptarti, išanalizuoti ir suteikti pagalbą mokyklai ir šeimai bendradarbiaujant su įvairiomis savivaldybės institucijoms, kurios koordinuotai teikia paslaugas ir pagalbą.
Siekiant išlaikyti stabilią situaciją dėl anksti iš švietimo sistemos pasitraukusių ir bendrojo ugdymo programos nebaigusių asmenų skaičiaus, svarbus veiksnys yra pagalbos, konsultacijų, nuolatinio dėmesio skyrimas mokiniams, kurie turi elgesio problemų, linkę praleisti pamokas be pateisinamos priežasties. 
Mokyklų švietimo pagalbos specialistai  teikia socialinę pedagoginę (socialinio pedagogo), psichologinę (psichologo), specialiąją pedagoginę (specialiojo pedagogo, logopedo, surdopedagogo, tiflopedagogo), specialiąją pagalbą (mokytojo padėjėjo, palydovo, skaitovo, kinezeterapeuto), konsultuoja vaikų tėvus ar atstovus pagal įstatymą, bendradarbiaudami su jais teikia vaikams psichologinę pagalbą, prevenciją ir ankstyvąją intervenciją, bendradarbiauja su socialiniais darbuotojais, sveikatos priežiūros įstaigomis, VTAĮT. 
Pagal Švietimo pagalbos tarnybos vaiko įvertinimą ir jo metu nustatytus sutrikimus specialiųjų poreikių vaikui gali būti skiriamos visos minėtos  pagalbos rūšys. Integruotai ugdomų mokinių su labai dideliais klausos ar regos sutrikimais pasitaiko retai, todėl surdopedagogų, tiflopedagogų, palydovo, skaitovo, gestų kalbos vertėjo specialistų švietimo įstaigos neturi, esant poreikiui šių specialistų paslaugos perkamos.
2023-09-01 mokinių, turinčių specialiuosius ugdymosi poreikius (toliau - SUP), skaičius Šakių rajono savivaldybės bendrojo ugdymo mokyklose buvo 318, iš jų: nedidelių SUP - 3, vidutinių - 161, didelių - 154. 
2023-09-01 ikimokyklinio ir priešmokyklinio amžiaus vaikų, turinčių specialiuosius ugdymosi poreikius, skaičius Šakių rajono ikimokyklinio ugdymo įstaigose buvo 391, iš jų turinčių nedidelių ir vidutinių SUP - 359, didelių ir labai didelių - 32. 
Siekiant vaikų, turinčių specialiuosius poreikius, ar vaikų su negalia integravimo į bendrojo ugdymo mokyklas Šakiuose 2023 m. įsteigti 33 mokytojo padėjėjo etatai. Vaikų, kuriems nustatyti specialieji ugdymosi poreikiai, daugėja, tad didėja poreikis švietimo pagalbos specialistų, mokytojų padėjėjų, kad vaikai gautų savalaikę pagalbą.
Siekiant vaikams ir jų šeimoms suteikti pagalbą, būtinas vaikų gebėjimų vertinimas, tačiau pasitaiko, kad tėvai nenori priimti pagalbos ir nesutinka, jog jų vaikų gebėjimai būtų vertinami. Siekiant vaikus integruoti į visuomenę, švietimo sistemą, būtina savalaikė pagalba ne tik vaikams, bet ir tėvams. Tai galėtų būti tėvų švietimo, jų motyvavimo pagalbos priėmimui ir pagalbos suteikimui vaikui paslaugos. Tėvai pageidauja, kad būtų organizuojami specializuoti užsiėmimai tėvams pagal vaikų amžių ir jų sutrikimus.
Vaikams, kurie turi specialiuosius ugdymosi poreikius, labai reikalingos psichoterapijos paslaugos: kaniterapija, hipoterapija, delfinų terapija, dailės terapija, muzikos terapija ir kt., kurių Šakių mieste neturime. Reikalingos ir multisensorinių kambarių paslaugos. Multisensoriniai kambariai jau yra įrengti vaikų dienos centruose, kai kuriose švietimo įstaigose, tad jie tampa labiau prieinami vaikams, kuriems reikalinga pagalba. Taip pat labai svarbu įrengti švietimo įstaigose ir „Tylos kambarius“, kuriuose mokiniai/vaikai galės patirti emocines iškrovas, apsiraminti ir pailsėti, taip pat apsisaugoti nuo trikdžių. 
Šakių švietimo pagalbos tarnyboje 2023 m. pravesta 1 grupė tėvams „Mokykla tėvams ir auklėtojams - Kaip kalbėti, kad vaikai girdėtų, kaip klausyti, kad vaikai kalbėtų“, dalyvavo tėvų 10.
Pedagoginės psichologinės tarnybos yra nustačiusios sekančias pagalbas specialiųjų poreikių turintiems mokiniams:
7 lentele.
	Pagalba
	Mokinių 
skaičius
	Pastabos


	Specialiojo pedagogo pagalba
	73
	Iš jų: 6 ikimokyklinio/priešmokyklinio ugdymo

	Logopedo pagalba
	72
	

	Mokytojo padėjėjo pagalba
	67
	

	Psichologo pagalba
	53
	Nuolatinė-7, ilgalaikė-24, trumpalaikė-13, nesukonkretinta-11, neskirta-5

	Socialinio pedagogo pagalba
	68
	Nuolatinė-23, ilgalaikė-24, trumpalaikė-5, nesukonkretinta-11, neskirta-5

	Judesio korekcijos specialisto pagalba
	9
	

	Surdopedagogo
	3
	

	Tiflopedagogo
	1
	



[bookmark: bookmark41][bookmark: bookmark42][bookmark: bookmark43]VIII. KOORDINUOTAI TEIKIAMOS PASLAUGOS

2023 m. organizuoti 13 tarpinstitucinių pasitarimų dėl pagalbos vaikams ir šeimoms organizavimo Šakių rajono savivaldybėje su socialinių paslaugų centro atstovais, atvejo vadybininkais, Vaiko teisių apsaugos ir įvaikinimo tarnybos specialistais, globos centro specialistais, asmens sveikatos priežiūros įstaigų atstovais, atviro jaunimo centro darbuotojais, Šakių policijos komisariato atstovais, nevyriausybinėmis organizacijomis ir Savivaldybės administracijos atstovais. Posėdžiuose aptarta: vaiko gerovės komisijos ataskaita bei patvirtintas vaiko gerovės komisijos veiklos planas 2023 m., Multidimensinės šeimos terapijos programa ir jos vykdymas, prevencinių programų įgyvendinimas Šakių rajono švietimo įstaigose, aptartas Mokyklų vaiko gerovės komisijos individualių planų vertinimas ir rekomendacijos, specialiųjų ugdymosi poreikių įvertinimo mokykloje organizavimo tvarkos, vaikų užimtumo galimybės vaikams, kurie nedirba ir nesimoko.
Dalyvavimas 17 atvejo vadybos posėdžių, siekiant įvertinti pagalbos poreikį šeimai, sudarant pagalbos planus, teiktos koordinuotos pagalbos įvertinimas ir įsivertinimas. Situacijų sprendimas  kai nevykdomas atvejo vadybos sudarytas planas.

[bookmark: bookmark293][bookmark: bookmark294][bookmark: bookmark296]IX. TIKSLAS IR UŽDAVINIAI

Tikslas: sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę.
Uždaviniai:
1. Didinti švietimo pagalbos, socialinių ir sveikatos priežiūros paslaugų bei sociokultūrinių paslaugų įvairovę bei prieinamumą.
2. Kurti saugią aplinką, stiprinant prevencines priemones bei skatinant vaikų užimtumą, siekiant mažinti nepilnamečių nusikalstamumą bei ugdyti vaikų ir tėvų (globėjų, rūpintojų) socialinius įgūdžius.
3. Mažinti socialinę atskirtį.
4. Pagerinti koordinuotai teikiamų paslaugų prieinamumą vaikams, užtikrinant įtraukųjį ugdymą.

KOORDINUOTAI TEIKIAMŲ ŠVIETIMO PAGALBOS, SOCIALINIŲ IR SVEIKATOS PRIEŽIŪROS PASLAUGŲ
PLĖTROS 2024–2026 M. PLANAS
	Tikslas
	Uždaviniai
	Priemonės
	Vertinimo kriterijai 

	
	
	
	Pavadinimas
	Planas

	
	
	
	
	2023 m.
	2024 m. 
	2025 m.
	2026 m.
	

	1. Sudaryti palankias sąlygas vaiko gerovei, padedant jo tėvams (globėjams, rūpintojams) kurti saugią aplinką, užtikrinti gyvenimo, asmeninių bei socialinių ryšių kokybę
	1.1. Didinti švietimo pagalbos, socialinių ir sveikatos priežiūros paslaugų bei sociokultūrinių paslaugų įvairovę bei prieinamumą
	Vaikų užimtumo skatinimas atostogų metu
	Suorganizuota vasaros poilsio stovyklų, sk.
	16
	18
	19
	20
	Švietimo skyrius

	
	
	Neformaliojo vaikų švietimo paslaugų plėtra
	Užsiėmimus lankančių vaikų skaičius (toliau – sk.)
	787
	730
	800
	800
	Švietimo skyrius 

	
	
	Savivaldybės biudžetinės Neformaliojo švietimo įstaigos ir formalųjį papildančios mokyklos
	Užsiėmimus lankančių vaikų sk.
	642
	650
	640
	630
	Švietimo skyrius

	
	
	Mokytojų padėjėjų, švietimo pagalbos specialistų, kitų specialistų, dirbančių su specialiųjų poreikių vaikais, delinkventinio elgesio, elgesio ir emocijų sutrikimus ir vaikais, mokymai kaip dirbti su minėtais vaikais 
	Specialistų, dalyvavusių programoje, proc. nuo bendro švietimo pagalbos specialistų sk.
	1
	2
	3
	4
	Švietimo skyrius

	
	
	Projektas 
„Kompleksinės paslaugos (KOPA):
	Dalyvių skaičius, vaikams, šeimoms
	
	
	
	
	Bendruomeniniai šeimos namai

	
	
	Individualios psichologo konsultacijos (vaikams,  šeimoms)
	Dalyvių skaičius
 Vaikams, šeimoms
	50
	70
	80
	90
	Šakių socialinių paslaugų centras

	
	
	Grupinės psichologo konsultacijos
(vaikams,  šeimoms)
	Dalyvių skaičius vaikams, šeimoms
	2
	3
	4
	5
	Šakių socialinių paslaugų centras

	
	
	Savitarpio pagalbos grupės 
(vaikams  šeimoms)
	Dalyvių skaičius
	39
	40
	41
	42
	Šakių socialinių paslaugų centras

	
	
	Tėvystės mokymai 
	Dalyvių skaičius
	
	
	
	
	Bendruomeniniai šeimos namai

	
	
	Pozityvios tėvystės mokymų organizavimas
	Asmenų, gavusių paslaugą, sk.
	11
	12
	13
	14
	Šakių socialinių paslaugų centras

	
	
	Psichologinė pagalba vaikams ir tėvams
	Dalyvių sk. 
	30
	35
	40
	40
	Visuomenės sveikatos biuras

	
	
	Specialistų 
konsultacijos vaikams ir tėvams
	Valandų sk.
	
	
	
	
	Švietimo pagalbos tarnyba

	
	
	Kompleksinis vaiko vertinimas dėl vaiko specialiųjų ugdymosi poreikių 
	Vaikų sk. 
	
	
	
	
	Švietimo pagalbos tarnyba

	
	
	Jaunimui palankių sveikatos priežiūros paslaugų
(JPSPP) teikimas
	JPSPP paslaugomis
besinaudojančių dalyvių	 	sk.
(dalyvavimų sk.)
	1016
	1020
	1020
	1020
	Jaunimo koordinatorė

	
	
	Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti
	Asmenų, gavusių paslaugą, sk.
	101
	100
	100
	100
	Socialinis paslaugų centras

	
	
	Pagalba jaunimui per savanorystės patirtis, kartu 
	Asmenų, gavusių paslaugą, sk.
	
	
	
	
	Jaunimo koordinatorė

	
	1.2. Kurti saugią aplinką, stiprinant prevencines priemones bei skatinant vaikų užimtumą, siekiant mažinti nepilnamečių nusikalstamumą bei ugdyti vaikų ir tėvų (globėjų, rūpintojų) socialinius įgūdžius
	Ankstyvosios intervencijos, skirtos nereguliariai vartojantiems psichoaktyviąsias medžiagas ar eksperimentuojantiems jomis jaunuoliams, vykdymas
	Asmenų, baigusių programą, skaičius
	9
	24
	20
	20
	Visuomenės sveikatos biuras

	
	
	Jaunimo nuo 14 m. švietimas ir prevencinių priemonių organizavimas, nukreipimas
	Jaunimo darbuotojų, vykdančių mobilųjį darbą su jaunimu, sk.
	4
	4
	4
	4
	Jaunimo reikalų koordinatorė

	
	
	Atvirų jaunimo erdvių paslaugos
	Apsilankymų atvirose jaunimo erdvėse, sk.
	
	
	
	
	Jaunimo reikalų koordinatorė

	
	
	Vaiko laikinosios priežiūros nustatymas tėvų prašymu
	Vaikų, kuriems nustatyta laikinoji priežiūra tėvų prašymu, sk.
	21
	22
	23
	24
	Socialinės paramos skyrius

	
	
	Atvirojo jaunimo centro/atvirųjų jaunimo erdvių paslaugos
Kidulių AJE
Gelgaudiškio AJE
Lukšių AJE

	Bendras jaunų žmonių apsilankymų skaičius: Šakių AJC

Kidulių AJE
Gelgaudiškio AJE
Lukšių AJE
	

800

      0
566
0
	

800

  350
566
350
	

800

 350
566
350
	

800

 350
566
350
	Jaunimo reikalų koordinatorė

	
	
	Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“. Projekto „Jungtys“ įgyvendinimas.
	Paslaugos suteiktos:
Mažiau galimybių turinčiam jaunimui (MGT), skaičius

Neaktyviems jauniems žmonėms (NEET), skaičius
	0





0
	39





6
	39





6
	39

	Jaunimo reikalų koordinatorė

	
	
	Laikinosios globos
(rūpybos) nustatymas
	Vaikų, kuriems nustatyta laikinoji globa (rūpyba), sk.
	9
	10
	10
	11
	Socialinės paramos skyrius

	
	
	Intensyvi krizių įveikimo pagalba, vaikams, kuriems nustatyta laikinoji priežiūra kartu su jų atstovais
(atstovu) pagal įstatymą
	Vaikų, kuriems suteikta paslauga, vietų sk.
	14
	10
	10
	10
	Socialinės paramos skyrius

	
	
	Intensyvios krizių įveikimo pagalbos
paslauga 
	Vaikų, kuriems suteikta paslauga, sk.
	21
	20
	20
	20
	Socialinės paramos skyrius

	
	
	Dienos socialinė globa institucijoje vaikams su negalia
	Vaikų, gavusių paslaugą, sk.
	2
	3
	4
	4
	Socialinės paramos skyrius

	
	
	Trumpalaikė socialinė globa institucijoje vaikams su negalia
	Vaikų, gavusių paslaugą, sk.
	0
	0
	1
	1
	Socialinės paramos skyrius

	
	1.3. Mažinti socialinę atskirtį
	Atvejo analizės grupių organizavimas švietimo pagalbos specialistams, mokytojų padėjėjams, mokyklų vaiko gerovės komisijoms
	Suorganizuota atvejo	 	analizės grupių, sk.
	17
	15
	15
	15
	Tarpinstitucinio bendradarbiavimo koordinatorė

	
	
	Socialinės reabilitacijos neįgaliesiems vaikams  bendruomenėje paslaugos 
	Asmenų, gavusių 
socialinės reabilitacijos neįgaliesiems bendruomenėje paslaugas, sk.
	10
	11
	11
	11
	Socialinės paramos skyrius

	
	
	Socialinės paslaugos vaikams
	Mokinių, gaunančių nemokamą maitinimą, sk.
	1200
	1147
	1145
	1145
	Socialinės paramos skyrius

	
	
	
	Parama mokinio reikmenims įsigyti, mokinių sk. 
	784
	781
	770
	760
	Socialinės paramos skyrius

	
	
	Pagalba budintiems globotojams
	Budinčių globotųjų sk.
	2
	2
	2
	2
	Socialinių paslaugų centras

	
	
	Individualios priežiūros darbuotojų pagalba
	Šeimų, gaunančių paslaugas, sk.
	10
	12
	14
	16
	Socialinės paramos skyrius, Socialinių paslaugų centras

	
	1.4. Pagerinti koordinuotai teikiamų paslaugų prieinamumą vaikams, 
užtikrinant įtraukųjį
ugdymą
	Privalomo ikimokyklinio ugdymo užtikrinimas
	Vaikų, gaunančių
privalomą ikimokyklinį ugdymą, sk. 
	5
	5
	5
	5
	Tarpinstitucinio bendradarbiavimo koordinatorė

	
	
	Koordinuotai teikiamų paslaugų skyrimas 
	Vaikų, kuriems skirtos koordinuotai teikiamos paslaugos, sk. 
	4
	4
	4
	4
	Tarpinstitucinio bendradarbiavimo koordinatorė

	
	
	Minimalios ir vidutinės priežiūros priemonių skyrimas, pratęsimas
	Vaikų, kuriems skirtos minimalios 
ir vidutinės priežiūros priemonės, sk.
	10
	10
	10
	10
	Tarpinstitucinio bendradarbiavimo koordinatorė

	
	
	Mokinių pamokų lankomumo gerinimas
	Vaikų, nelankančių mokyklos, sk. (NEMIS sistema)
	0
	0
	0
	0
	Švietimo skyrius

	
	
	Švietimo pagalbos specialistų poreikio patenkinimas
	Švietimo pagalbos specialistų poreikio patenkinimas pagal mokyklos paraiškas proc.
	1
	1
	1
	1
	Švietimo skyrius

	
	
	Mokytojų padėjėjų poreikio patenkinimas
	Mokytojų padėjėjų poreikio patenkinimas pagal mokyklos paraiškas proc.
	2
	1
	1
	1
	Švietimo skyrius






________________________

